Druk moedertaalplakkate vir jou klaskamer - Afrikaans.com
Om die plakkate af te laai, klik hier.
Moedertaalonderrig maak jou slimmer, want …
Elke jaar neem organisasies wat Afrikaans bevorder hande en stel ons moedertaalonderrigpakkette saam vir skole vir wie moedertaalonderrig onmisbaar is.
Vanjaar maak ons weer so. Die Afrikaanse Onderwysnetwerk (AON), die Afrikaanse Taalraad (ATR), die ATKV, SASNEV, SAOU, VivA, Fedsas, SAOOT en Helpende Hand se SOS, Lapa, Beeld en Maroela Media het kragte met Afrikaans.com saamgespan en moedertaalonderrigpakkette saamgestel wat nou dwarsoor Suid-Afrika versprei word. Die nuttige en inspirerende inligting word op ’n kleurvolle en gebruikersvriendelike manier aangebied en spreek tot ouers, onderwysers en leerders. Die aflaaibare plakkate verander die persepsie oor Afrikaans en vergemaklik die belangrike besluitnemingsproses aangaande moedertaalonderrig wanneer dit by jou kind se leersukses kom.
Vyf belangrike feite hoekom moedertaalonderrig werk:
Jy leer die beste in jou moedertaal.
Jy kry moeilike begrippe maklik onder die knie.
Navorsing het bewys moedertaalonderrig gee jou ’n voorsprong.
Jy kommunikeer met selfvertroue in jou moedertaal.
Afrikaanse skole spog met van die beste uitslae.
Afrikaans.com het ’n interaktiewe moedertaalonderrigblad waar jy antwoorde kry op al jou belangrikste vrae. Hier vind jy navorsing, feite en interessante inligting wat die belangrikheid van moedertaalonderrig onderskryf. Jy kan ’n waardevolle inligtingstuk aflaai wat jy kan versprei en jy kan moedertaalplakkate vir jou klaskamer druk. Klik hier.